મહેસાણા સિવિલના કોઇ પણ વોર્ડમાં કે સ્પેશિયલ રૂમમાં પ્રવેશતા જ તમને ટીવી જોવા મળે. પરંતુ અહી લગાવેલા ટીવી કનેકશન લીધા વિના માત્ર નામના જ બની રહ્યા છે. સિવિલ સર્જને દાતાની મદદથી તમામ વોર્ડોમાં 7 જેટલા ટીવી મૂકાવ્યા હતા. પરંતુ આ ટીવી જ્યારથી લાગ્યા છે ત્યારથી બંધ હાલતમાં છે. વોર્ડમાં સારવાર લેતા દર્દીઓ અને તેમના સગાઓએ બીમારીને કારણે જ્યારે હોસ્પિટલના બિછાણે હોઇએ ત્યારે સમય પસાર કરવા ટીવી એક માધ્યમ છે પરંતુ ટીવી ચાલતુ જ નથી તો શું કરવાનું તેવો સવાલ કર્યો હતો. બીજીબાજુ સિવિલ સત્તાવાળાઓના કહેવા મુજબ, ડોનેશન પર ટીવી લાવ્યા, પરંતુ ડીસ કે કેબલ કનેકશન માટે નાણાં ક્યાંથી લાવવા. પરંતુ હવે દર્દીનો મુદ્દો ઉઠ્યો છે ત્યારે ગ્રાન્ટમાંથી નાણાં ફાળવવા પ્રયાસ કરીશું.